open-index/open-wikipedia-markdown huggingface dataset:
Cortex praefrontalis

Par **cortex praefrontalis** est pars anterior lobi frontalis cerebralis. Attributae sunt cortici praefrontali areae BRODMANNianae haec: BA8, BA9, BA10, BA11, BA12, BA13, BA14, BA24, BA25, BA32, BA44, BA45, BA46, atque BA47. Recipit afferentes fibras praecipue a nucleo mediodorsali thalami. Interagit cum apparatibus et motorico et sensitivo velut systemate nervoso autonomico.

Uterque cortex praefrontalis ad actiones relatus est. Eis munera cognitionis, voluntatis et morum sunt. *Functiones executivae* dictae cortici praefrontali apponuntur.

In dementia frontotemporalis partes corticis praefrontalis damnum ostendit. 

## Anatomia 
thumb|Architectura corticis praefrontalis
### Anatomia macroscopica 
Subdividitur cortex praefrontalis in:
* corticem praefrontalem *dorsolateralem* et
* corticem praefrontalem *ventrolateralem*.
### Anatomia microscopica 
Cortex praefrontralis est pars corticis cerebri, isocortex cum laminis sex designatur.

## Physiologia 
In cortice praefrontali plasticitas synaptica cum neuronalium conexionum mutationibus et flexibilibus et non remittentibus inter neurones momentum maius habet. Idcirco formatio multiplicium *camporum cognitivorum* in cerebrum capi potest, quibus mores, iudicium, sententiae oriuntur. Nimirum perturbationes et mala plasticitatis physiologicae cum morbis mentis iuncta sunt.

### Neurotransmissores 
Neurotransmissores principales sunt *excitatori*: glutamatum (GLU), noradrenalinum (sive norepinephrinum, NE), dopaminum (DA), serotoninum (sive 5-hydroxy-tryptaminum, 5-HT), acetylcholinum (ACh); at inhibitorius GABA. Corticis praefrontalis generaliter dictum, neurotransmissores excitatori de origine cerebri regionum aliarum sunt, neurotransmissor inhibitorius de origine locali - interneuronorum inhibitoriorum localium sunt.

### Indita 
Cortex praefrontalis indita ab nucleo mediodorsali thalami recipit.

### Functio memoriae 
Memoria episodica, quae ad eventuum et biographiae cognitionem refert, interactiones inter corticem praefrontalem et hippocampum uti solet.

## Pathophysiologia 
In autismo supercrescentia corticis praefrontalis in utero observata est, causa incremento numeri neuronorum.

## Notae 
## Bibliographia 
* Fuster J. M.: The prefrontal cortex. Academic Press, London

* Dementia
* Morbus mentis
* Psychologia
* Voluntas libera

Categoria:Cortices cerebri
Regnum Nederlandense

**Regnum Nederlandense**, conditum anno 1813, est civitas sui iuris civitatum quattuor, quae Nederlandia, Aruba, Insula Curacensis, et Sanctus Martinus Nederlandicus sunt. Quae civitates intra regnum aequales inter se apparent, tamen verorum statuum diversorum: civitates Caribicae sunt autonomae (sui iuris) secundum Statutum Regni Nederlandensis, diei 28 Octobris 1954, quae principale rectionis instrumentum legitimum valet.
thumb|Civitates Regni Nederlandensis

* Antillae Nederlandenses
* Gulielmus Alexander
* Insulae ABC

## Notae 
## Nexus externi
* 

Categoria:Regnum Nederlandense
Ordo Argonautarum

**Ordo Argonautarum** sive **Ordo Navis** anno 1382 a Carolo III rege Neapolitano conditus est. Fines ordinis erant pacis inter nobiles rebelles servatio, navigationis promotio, et navium longarum cultus. Insuper reginae coronatio occasio grata erat. Ctitore autem anno 1386 mortuo abolita est ista sodalitas.

Scutum ordinis fuit navis aurea in undis tumultuosis, et sententia equitum Latina "Non cedo tempori". Quam socii in redimiculo cum conchis et lunis crescentibus portabant. Palla equitum lilia picta habuit. Ad laevam inveniebatur navigium, ordinis signum, et caput operiebatur petaso nigro.

## Notae 
## Bibliographia 
; Opera antiquiora
* 
* 

; Eruditio recentior
* D'Arcy Jonathan Dacre Boulton, *The Knights of the Crown: the monarchical orders of knighthood in later medieval Europe* (1987) pp. 289-291

Categoria:Constituta 1382
Argonautarum
Categoria:Regnum Neapolitanum
Aemilia Noether

[thumb|Aemilia Noether et [Osvaldus Veblen, anno 1932.]]
**Aemilia Noether** (1882–1935, vulgo Amalie, Emmy dicta) fuit mathematica Germana, quae plura theoremata in theoria catervarum, theoria categoriarum, et theoria anellidum probavit.

## De vita 
Discipula fuit in universitatibus Erlangae et Gottingensi, ubi anno 1919 habilitationem attigit.

Anno 1933 ad Civitates Foederatas venit et professor in Collegio Bryn Mawr creata est. Anno 1935 mortua est, carcinomatis corporis uteri causa.

## De operibus mathematicis 
Noether species anellorum "Notherianorum" definivit.  Anellus Notherianus est anellus cuius ideales catenam faciunt hoc modo:  si est sequentia idealum ut

:I_1\subseteq\cdots \subseteq I_{k-1}\subseteq I_{k}\subseteq I_{k+1}\subseteq\cdots,

tunc est numerus *n* ut I_n \subseteq I_{n+1} \subseteq \cdots.

Probavit etiam theorema nunc "Theorema Notherianum" dictum, in physica mathematica.

## Biographia 
* Brewer, J., et M. Smith. 1981. *Emmy Noether: A Tribute to her Life and Work.* Novi Eboraci: Dekker,
* Dick, A. 1970. *Emmy Noether.*  Basileae: Birkhauser.
* Krantz, Steven G. 2010.  *An Episodic History of Mathematics.* Vasingtoniae: Mathematical Association of America.

* 7001 Noether

## Nexus externi 
Categoria:Mathematici Civitatum Foederatarum
Categoria:Mathematici Germaniae
Ioannes Holbein senior

**Ioannes** vulgo *Hans* **Holbein** (natus fere 1460 Augustae Vindelicorum, mortuus fere 1525 Basileae aut Issenheim) Germanicus pictor et pater Holpenii fuit.
## Vita
A Martino Schongauer inspiratus sensim genus fabricandi sibi proprium habuit vetera reiciens. In operibus maxime egregius admiremur vivacitatem dramaticam magnam cum coloribus coruscantibus et expressione acerrima. Figurae excusae pedibus manibusque paulum inclari secundum naturam moventur; episodis serialibus typicis exprimuntur momenta tam gracilia scurriliaque quam rustica facetaque. Homines domestici secundum mores contemporaneos sculpti pulcherrime testimonium temporis sui perhibent.
Opera eius magna sunt quattuor imagines alarum ad altare ex vita Deiparae ex Abbatia Vinea in Weingarten (Virtembergia) (nunc autem in ecclesia cathedrali Augustana; anni 1493), partes arae Fani Dominicanorum Francofurtensis, altaris arae ex Abbatia Caesariensi, scaenae sedecim Passionis Christi et vitae Marianae (1502; in Pinacotheca Monacensi) necnon *Basilica Sanctae Mariae Maioris* (1499) et *Basilica Sancti Pauli extra muros* (circa 1504) cum effigie patris Holbein et filiorum Ambrosii Ioanniculique. 
Emolumento progrediente et in ara Sanctae Catharinae (1512; in pinacotheca Augustana), in ara Sancti Sebastiani (1515-16; in Pinacotheca Monacensi), in *Vitae puteo* (1519; Olisipone genus Renatorum aemulans expressionem, colores, animas pictas porro auxit. Extra haec multas delineationes habemus et pugillares Basileae, Berolini et Hafniae servati. E quibus maximi momenti Berolinenses esse feruntur. Effigiem sui anno 1515 fecit, caput capillis longis et barba, quae in museo Cantiliacensi invenitur. Crumina autem aegrotante Augusta Vindelicum ei relinquenda et Alsatia appetenda erat. 

Asteroides 8122 Holbein in eius ac filii honorem nominatus est. 
## Bibliographia 
* 
* 
* Bruno Bushart: *Hans Holbein der Ältere*. Editio altera. Bonnae 1965, Hofmann Verlag, Augustae Vindelicum 1987, ISBN 3-922865-22-4.
* Katharina Krause: *Hans Holbein der Ältere*. (=Kunstwissenschaftliche Studien Band 101), Deutscher Kunstverlag, Monaci/Berolini 2002, ISBN 978-3-422-06383-9.
* *Hans Holbein d. Ä.: die Graue Passion in ihrer Zeit.* Catalogum expositionis edidit Elsbeth Wiemann. Hatje Cantz, Ostfildern 2010.
* Christoph Trepesch: *Augsburger Altmeister*. (=Arsprototo 4/2011)
## Nexus externi
*Opera apud Zeno

Categoria:Pictores Germaniae
Categoria:Renascentia
Glycoproteinum

[thumb|Glycoproteinum cum N-vinculo, quo connectitur [aminoacidum (Asn) cum oligosaccharido.]]
**Glycoproteina** sunt proteina, quibus aminoacidorum catena cum oligosaccharido, polymero hydratorum carbonii, conectuntur. Praecipue consistunt glycoproteinorum oligosaccharida glycana, quae sunt composita chemica ex monosaccharidis per vincula N-glycosidica conectis.

In plantarum parietibus cellularibus inveniuntur et O-glycoproteina et N-glycoproteina.

In anticorpore functio eius per glycana mutata apparet.

## Pinacotheca 

Fasciculus:Beta-1,6-linkage.svg|Exemplum glycani cum vinculis glycosidicis

## Notae 
## Plura legere si cupis 
*Robert G. Spiro, "Protein glycosylation: nature, distribution, enzymatic formation, and disease implications of glycopeptide bonds", *Glycobiology*, 2002ː 43R–56R.
*Flavio Schwarz et Markus Aebi, "Mechanisms and principles of N-linked protein glycosylation", *Current Opininion in Structural Biology*, 2011: 576-82. 
*Waldemar Vollmer, Didier Blanot, Miguel A. De Pedro. "Peptidoglycan structure and architecture", *FEMS Microbiology Reviews*, 2008

* Carbohydratum
* Erythropoietinum
* Lymphocyti

## Nexus externi 
* *study.com*: Quae sunt glycoproteina? 

!
Categoria:Proteinae
Mathematica discreta

[thumb|Ecce [graphum (mathematica)|graphum septem verticem;  theoria talium graphorum est pars mathematicae discretae]]
**Mathematica discreta** est pars artis mathematicae quae de numeris integris et rebus discretis tractat.  Contrarium est analysis, ubi res maximi momenti sunt continuitas et limites.  Mathematica discreta probabilitatem simplicem, algorithmus, calculum coninctionibus, N-plecem, logicam propositionale, programma computatrale, theoriam graphorum, theoriam copiarum, theoriam ludorum et combinatoricam comprehendit.  Potest etiam "mathematica finita" appellari, etiamsi res in hac mathematicae parte non omnes finitae sunt (ut, exempli gratia, copia numerorum integrum est infinita).

*Mathematica adhibita

## Bibliographia 
* Ball, W. W. Rouse, et H. S. M. Coxeter. 2010. *Mathematical Recreations and Essays,* editio tertia decima. New York: Dover. ISBN 978-0-486-25357-2.
* Enderton, Herbert B. 1972. *A Mathematical Introduction to Logic.* Academic Press. 
* Gowers, Timothy, June Barrow-Green, Imre Leader, edd. 2008. *The Princeton Companion to Mathematics.* Princeton: Princeton University Press. ISBN 978-0-691-11880-2.
* Rosenhouse, Jason, et Laura Taalman. 2011. *Taking Sudoku Seriously.* Oxonii: Oxford University Press. ISBN 978-0-19-975656-8.
*Saporta, Gilbert. 2006. *Probabilités, Analyse des données et Statistiques.* Lutetiae: Éditions Technip.
* Suppes, Patrick. 1960. *Axiomatic Set Theory.* D. Van Nostrand; reeditio Dover, 1972. ISBN 0-486-61630-4.

## Nexus externi 
!
Valor medius arithmeticus

thumb|Valor medius arithmeticus circulorum est positio trianguli
**Valor medius arithmeticus** (vel, ut dicit Boethius, **arithmetica medietas**) copiae numerorum est summus numerorum per numerum numerorum divisus.  Est species valor medius exspectatus.

Exempli gratia, sit copia {3, 9, 42, 148, 476}.  Valor medius arithmeticus horum numerorum est (3 + 9 + 42 + 148 + 476)/5 = 135.6.  Generaliter, si copiam habemus {a_1, a_2, \cdots, a_n}, valor medius arithmeticus est

:\frac{a_1 + a_2 + \cdots + a_n}{n}

*Valor medius geometricus - notio contraria

## Bibliographia 
* Cramér, Harald.  1951.  *Mathematical Methods of Statistics.* Princeton: Princeton University Press.
* Hacking, Ian. 1990. *The Taming of Chance.* Cantabrigiae: Cambridge University Press. 

Categoria:Res statisticae
Categoria:Arithmetica
Ludovicus Štúr

**Ludovicus** vulgo *Ľudovít* **Štúr** (natus die 23 Octobris 1815 Uhrovec in hodierno Circulo Bánovce nad Bebravou, mortuus die 12 Ianuarii 1856 Modorini/Modra in regione Posoniensi) scriptor  Slovacus bonus et idiomatis Slovaci moderni pater erat.
## Vita
Origine protestantica Posonii theologiae et Salinis Saxonicis historiae philologiaeque studiosus fuit. Annis inter 1840 et 1843 in Lyceo Posoniensi, in abellario quasi scriptorum et patriae amatorum iuvenium, operam dabat. Notionibus illis nationalibus exarsit etiam Štúr. Litteris se magis magisque imbuit et variis commentationibus Theodisce pactis iura Slovacorum legitima contra pressionem Hungaricam defendit, e.g. scriptis »Das 19. Jahrhundert und der Magyarismus«, (Vindobonae 1845) sive »Der Magyarismus in Ungarn« (editio altera, Lipsiae 1848). Anno 1845 periodicum fundavit praetitulatum »Slovenské národnie Novini«  appendice litteraria »Orol Tatranski«. Ei symbolas suas non lingua Bohemica sed dialecto regionis suae tradidit, unde demum nata est lingua scripta Slovaca moderna.

Anno 1847 Veterosolii (Zvolen) pro parlamento Posoniensi electus est ubi rhetorica volubilissima fulgens pro populi Slovaci iuribus pugnavit. Rebus novis eruptis anno 1848 Vindobonam confugere debuit; Pragae in congressu Slovacorum particeps fuit neque umquam interrupit invectivas contra politicam Hungaricam ut praemium pro eius comprehensione exponeretur. Postea maluit remotus omnino litteris vacare. Mentionis dignae porro sint opera haec: »Zpěvy i písně« (cantilenae, Posonii 1853) et »O národních písních a pověstech plemen slovanských« (de cantibus et fabulis popularibus, Pragae 1853; Bohemice). Insuper manuscriptum annis inter 1852 et 1853 exaratum posteritati servabatur, ubi Panslavismo favebatur; notiones privatae anno 1867 pompa magna in conversione Russica editae sunt.

## Bibliographia
* De Štúr apud BKLÖ
* *Das Slawentum und die Welt der Zukunft / Slovanstvo a svět budoucnosti*, nach dem deutschen Manuskript übersetzt mit Anmerkungen und Einleitung versehen von Josef Jirásek. Učená Společnost Šafařikova, Bratislava 1931,  (= *Prameny učené společnosti Šafařikovy v Bratislavě*, tomus 2).
* Ľudovít Štúr; Pavol Vongrej (ed.): *O poézii slovanskej*, Matica Slovenská, Martinopoli 1987,  (= *Edícia Documenta litteraria Slovaca*, tomus 29).
* 
* Miloš Klátik: *Ľudovít Štúr – Philosophie und christlicher Glaube.* In: *Evangelisch in der Slowakei. Profile Positionen Perspektiven.* Martin-Luther-Verlag, Erlangae 2017, ISBN 978-3-87513-193-2, p. 49–65.
*Juricek J.: ''L'udovit Štúr*, Posonii 1971

## Nexus externi 
*  
* Paginae Ludovico Štúr dedicatae
* Opera nonnulla in interreti
**Nauka reči Slovenskej*, 1846 dialecto regionis ubi natus Štúr

*Josette Baer: *National emancipation, not the making of Slovakia: Ludovit Stur's conception of the Slovak nation'', 2003 

Categoria:Auctores Slovaci
Valor medius geometricus

thumb|Si *a* et *b* sunt magnitudines, valor medius arithmeticus *ab/2* > valor medius geometricus *ab1/2*
**Valor medius geometricus** (vel, ut dicit Boethius, **geometrica medietas**) copiae numerorum est species valoris medii e producto numerorum facta.  Si {a_1, a_2, \cdots, a_n} est copia, valor medius geometricus est:

:\sqrt{a_1 \times a_2 \times \cdots \times a_n}^n

Ubi valor medius arithmeticus additione et divisione utitur, hic valor medius multiplicatione et extractione radicis utitur.  Non licet valorem medium geometricum numerorum realium computare nisi numeri sunt positivi.

*Quadratura (mathematica)

## Bibliographia 
* Cramér, Harald.  1951.  *Mathematical Methods of Statistics.* Princeton: Princeton University Press.
* Hacking, Ian. 1990. *The Taming of Chance.* Cantabrigiae: Cambridge University Press. 

Categoria:Res statisticae
Categoria:Arithmetica
Valor medius harmonicus

[thumb|Linea H est valor medius harmonicus numerorum a et b;  A = [valor medius arithmeticus, G = valor medius geometricus, Q = valor medius quadraticus]]
**Valor medius harmonicus** (vel, ut dicit Boethius, **armonica medietas**) copiae numerorum est species valoris medii.  Si {a_1, a_2, \cdots, a_n} est copia, valor medius harmonicus est:

:\frac{n}{\frac{1}{a_1} + \frac{1}{a_2} + \cdots + \frac{1}{a_n}}

## Bibliographia 
* Cramér, Harald.  1951.  *Mathematical Methods of Statistics.* Princeton: Princeton University Press.
* Hacking, Ian. 1990. *The Taming of Chance.* Cantabrigiae: Cambridge University Press. 

Categoria:Res statisticae
Categoria:Arithmetica
Tanagrus (discretiva)

**Tanagrus** potest:

## Toponyma
* **Tanagrus** est flumen Italiae, in regione Campania.
* **Tanagrus (Pedemontium)** seu **Tanarus** est flumen Italiae, in Pedemontio, tributarius Padi.
Ecclesia cathedralis Biturigensis

thumb|upright=1.5|Ecclesia cathedralis Sancti Stephani Biturigensis
**Ecclesia cathedralis Biturigensis**, S. Stephano dicata, Avarici in urbe visitatur. Aedificium quod hodie videtur anno 1195 inceptum, anno 1230 magna parte confectum est. Ibi die 22 Aprilis 1422 Carolus VII rex futurus Mariam, Ludovici II ducis Andecavensis et Yolandae Aragonensis filiam, in matrimonium duxit. Ibi anno insequenti horum filius Ludovicus, rex futurus, baptizatus est.

## Nexus externi 
Bituriges
Categoria:Avaricum Biturigum
Categoria:Incepta 1195
Basilica Nostrae Dominae Cleriacensis

thumb|upright=1.25|Basilica Nostrae Dominae Cleriacensis
'*Basilica Nostrae Dominae Cleriacensis*, Cleriaci in oppido prope Aurelianum frequentata, anno 1443 incepta, anno 1485 confecta est, praecipue e votis Ludovici dalfini qui mox Ludovicus XI rex factus erit. Ibi rex ipse die 7 Septembris 1483 uxorque Carlota Sabauda eodem anno exeunte sepulti sunt. 

## Nexus externi 
Categoria:Ecclesiae Franciae
Categoria:Cleriacum
Categoria:Ludovicus XI
Ecclesia collegiata Sancti Georgii Nanceiensis

thumb|Forma castelli ducalis Nanceiensis. Ecclesia S. Georgii ad dextram partem delineatur
**Ecclesia collegiata Sancti Georgii Nanceiensis**, iuxta castellum ducale Lotharingiae olim stans, anno 1339 constructa, anno 1743 deleta est. Ibi mense Martio 1445 in matrimonium per procurationem coniuncti sunt Margarita Andegavensis, filia ducis Renati, et Henricus VI rex Angliae. Ibi sepultus est Carolus Temerarius Burgundiae dux qui in proelio prope Nanceium anno 1477 interfectus est.

## Nexus externi 
[thumb|Sepultura [Carolus Temerarius|Caroli Temerarii ab Ioannes Crocq designata]] 

Categoria:Ecclesiae Franciae
Categoria:Nanceium
Categoria:Confecta 1339
Plesna

**Plesna** (Lingua Polonica *Pszczyna*; Lingua Germanica *Pless*) est urbs in Polonia australi, in vaivodatu Silesiae. 25,980 incolarum habet.

Plesna celebravimus nactus in urbe locum in 1303.
## Coniunctiones communium 
* Waldenberc 
* Bergisch Gladbach 
* Klein Rönnau 
* Castra 
* Holesow 
## Notae 
## Nexus externi 
* Situs interretialis urbis 

## Pinacotheca 

Muzeum Zamkowe. - panoramio (1).jpg|Palatium
Pszczyna Town Square.jpg|Forum
Park_zamkowy_w_Pszczynie_03promykjck.jpg|Viridarium
2012 Powiat pszczyński, Pszczyna, Pokazowa Zagroda Żubrów (38).jpg|Bisontes in hara
2012 Powiat pszczyński, Pszczyna, Kościół ewangelicko-augsburski (02).jpg|Ecclesia evangelica
Kościół Wszystkich Świętych w Pszczynie 8.JPG|Ecclesia catholica

Categoria:Loci habitati Silesiae
Categoria:Urbes Poloniae
Determinans

thumb|Producta elementaria in matrice 3 × 3.
  in algebra lineari est numerus ex elementis matricis calculatus. Si est matrici inversum, determinans a zero differt; si autem determinans est zerus, matrix non est invertibilis.

Sit  matrix, et sit  numerus linearum et columnarum;  determinans est  vel . Hoc modo invenimus. *Productum elementarium* in  est productum  elementorum matricis, ut nulla ex eadem linea nec ex eadem columna veniant. Forma talis producti est a_{1 j_1} a_{2j_2} a_{3j_3} \cdots a_{nj_n},, et omnes indices *j* columnarum inter se differunt.  Indices sunt permutatio numerorum columnarum;  si permutatio est par, productum elementarium habet + signum, si impar, - habet.

Determinans est summa omnium productorum elementariorum in matrice.

Exemplum:

:A = \begin{pmatrix}1 7 4\\
3 9 2\\
5 6 8
\end{pmatrix}

Producta elementaria sunt:
: + 1 × 9 × 8 = 72
: + 7 × 2 × 5 = 70
: + 4 × 3 × 6 = 72
: - 1 × 2 × 6 = -12
: - 7 × 3 × 8 = -168
: - 4 × 9 × 5 = -81

et det(A) = -47.

* Lex Crameri

## Bibliographia 
* Anton, Howard. 1977. *Elementary Linear Algebra.* Novi Eboraci: Wiley.

Categoria:Algebra linearis
Fridericus III (rex Daniae)

**Fridericus III** (natus die 18 Martii 1609 Haderslev in Dania Meridiana, mortuus die 14 Novembris 1670 Hafniae) fuit rex Daniae et Norvegiae. Successerat Christiano IV.

Bello contra Sueciam inter annos 1657 et 1660 ducto, omnes terras trans Sundicum fretum sitas perdidit, i.e. Scaniam, Blekinge, Halland et Bohuslän. Lege die 14 Novembris 1665 lata potestas regia absoluta confirmata est. 

## Nexus interni 
* Reges Daniae

## Nexus externi
* 
* Rosenborgslot.dk - Frederik III (1609–1670) 
* Kunstkammer.dk - Frederik III 

Categoria:Reges Daniae
Categoria:Reges Norvegiae
Valdemarus I (rex Daniae)

Selandiae]]
**Valdemarus I**, *Magnus* dictus (Danice *Valdemar den Store*; natus die 14 Ianuarii 1134, mortuus die 12 Maii 1182 Vordingborg in Selandia) fuit rex Daniae e domu regnatrice Estridsson.
## Vita
Filius ducis Canuti (cognomine *Lavard*) anno 1150 Slesvicensis dux creatus est. Anno autem 1157 regi Sveno III successit. Imperatorem Fridericum I anno 1162 coram salutavit et una cum Henrico illo Leone incessanter Slavos occidentales debellabat. Insula Rugia expugnata incolas omnes baptizari iussit. Consiliario et episcopo Absalom auxiliante regnum Daniae magnum fecit.

## Notae
## Nexus interni 
* Reges Daniae

## Nexus externi 
*Vita paucis verbis Danicis
*De Valdemaro in encyclopaedia *Salmonsens Konversations Leksikon*, editio altera, tomus XXIV (1928), p. 417-418 (hic in interreti) 

 

Categoria:Reges Daniae
Ctenidium (mollusca)

[thumb|In *[Pleurobranchaea meckelii* viva, branchiae (recte in molluscis ctenidium appellatae) sunt structura plumosa in dextro animalis latere visa.]]
[thumb|upright=0.8|Par magnorum ctenidiorum [canus|canorum intra cavum obscurorum *Architeuthis ducis.*]]
**Ctenidium** (Graece *ktenidion* 'pecten parvum' < *kteis* 'pecten') est organum respiratorium quasi branchiae, quae in multis molluscis invenitur. Quae structura exsistit in bivalviis, cephalopodis, polyplacophoris, et in gastropodis aquae dulcis et marinae. Nonnullis gastropodis aquaticis sunt unum ctenidium, monopectinatum appellatum; aliis autem est par ctenidiorum, bipectinata appellatum. Ctenidium pectinis vel pinnae simile videtur, parte media, ex qua multa filamenta vel structurae lamelliformes protruduntur, in ordine posita. Pendet in cavo, ubi aream permutationi gasiorum aptam amplificat.

## Notae
## Bibliographia
*Hickman, Cleveland P., et al. 2008. *Zoologie.* Pearson Education. ISBN 3827372658.

## Nexus externi
**Lexikon der Biologie.*

Categoria:Systema respiratorium
Maria Andegavensis

**Maria Andegavensis** (in castello Andegavensi die 14 Octobris 1404 nata; mortua die 29 Novembris 1463 in abbatia de Castellariis), filia Ludovici II ducis Andecavensis et Yolandae Aragonensis, fuit regina Franciae, uxor regis Caroli VII, mater Ludovici XI.

Sponsalia Mariae et Caroli anno 1413 compacta sunt inter matres Yolandam Isabellamque, primum Marcociis in dominio Ludovici Bavariensis reginae Isabellae fratris, deinde in hospitio Barbette Isabellae secessu  Parisiensi, sed celebrata sunt adstante Mariae patre in palatio Lupariensi die 18 Octobris illius anni. Tali modo inter matres decretum est Carolum cum Maria et fratribus sub tutela Yolandae moraturum. Maria denuo Carolo die 22 Aprilis 1422 in ecclesia cathedrali Biturigensi nupsit.

## Notae 
## Nexus externi 
Categoria:Nati 1404
Categoria:Mortui 1463
Categoria:Reginae Franciae
Categoria:Ludovicus XI
Categoria:Carolus VII (rex Francorum)
Seuthes

**Seuthes** est nomen masculinum Thracicum (Graece Σεύθης; Bulgarice Севт, *Sevt*). Tres reges Odrysarum hoc nomen habebant:

* Seuthes I, rex inter annos 424 a.C.n. et 411 a.C.n.
* Seuthes II, rex inter annos 405 a.C.n. et 387 a.C.n.
* Seuthes III, rex inter annos 330 a.C.n. et 311 a.C.n.

Categoria:Nomina
Plessiacum prope Turones

thumb|upright=1.25|Castellum Plessiacum prope Turonas anno 1699 pictum
**Plessiacum prope Turones**, Francogallice *Plessis-lèz-Tours*, est locus conventus hodie deleti et castelli regii, magna parte ruinosa. Idem castellum, ab urbe Turono fere 4 chiliometris distante, in fontibus historicis antiquioribus nomine **Montilia** designatur. rex Ludovicus XI, qui ibi secessum suum dilectissimum statuerat, die 30 Augusti 1483 mortuus est. Locus hodie in terris communis Richae iacet (praefecturae Ingeris et Ligeris) quod ad meridianam fluminis Ligeris ripam stat.

## Notae 
## Nexus externi 
Categoria:Aedificia Franciae
Categoria:Domus principales
Categoria:Ludovicus XI
Categoria:Turonum
Categoria:Loci habitati praefecturae Ingeris et Ligeris
Hasdrubal Calvus

thumb|Tabula geographica Sardiniae et proeliorum anni 215 a.C.n.
**Hasdrubal Calvus** (Punice 𐤏𐤆𐤓‬‬𐤁‬𐤏𐤋‬, *ʿAzrubaʿal*) fuit dux Punicus qui secundum bellum Punicum in Sardinia gessit. 

## Biographia 
Anno 215 a.C.n. Hasdrubal Calvus cum 15.000 militibus ad Sardiniam missus est removenda seditionem Sardorum contra Romanos, sed classis Poenorum retardata est a nimbo prope insulas Baleares. Dux Romanus Titus Manlius Torquatus seditionem placavit et dux Sardorum Hiostum filium Sardi Hampsicorae vicit. Deinde exercitus Romanus, paratus contra Punicos, exercitum Hasdrubalis prope Decimum Magnum proelioratus est. In proelio Decimense vel Caralitanum Manlius Torquatus Hasdrubalem Calvum vicit et eum captivum fecit. Postea Hampsicora mortem sibi condiscivit.

## Fontes antiqui 
* Titus Livius, *Ab Urbe condita libri*, XXIII, 32.
* Titus Livius, *Periochae*, XXIII, 14.

## Bibliographia 
* Brizzi, Giovanni, *Storia di Roma. 1. Dalle origini ad Azio*, Bononiae, 1997.
* Huss, Werner, *Geschichte der Karthager*, Monaci, 1985.

Categoria:Nati saeculo 3 a.C.n.
Categoria:Mortui saeculo 3 aut 2 a.C.n.
Categoria:Res Carthaginienses antiquae
Categoria:Secundum Bellum Punicum
Vincentius Ferreira da Silva

**Vincentius Ferreira da Silva** (Paulopolis, die 10 Ianuarii 1916 — 19 Iulii 1963) fuit Philosophus et logico Brasiliensis.

## Opera 
* *Lógica Moderna* (1939)
* *Elementos de Lógica Matemática* (1940)
* *Ensaios Filosóficos* (1948)
* *Exegese da Ação* (1949 e 1954)
* *Ideias para um Novo Conceito de Homem* (1951)
* *Teologia e Anti-Humanismo* (1953)
* *Instrumentos, Coisas e Cultura* (1958)
* *Dialética das Consciências* (1950)
* *Dialética das Consciências - Obras completas* (2009)
* *Lógica Simbólica - Obras completas* (2009)
* *Transcendência do Mundo - Obras completas* (2010)

Categoria:Auctores Lusitanici
Categoria:Scriptores Brasiliae
Categoria:Philosophi
Categoria:Mythographi
Oxudercinae

**Oxudercinae** sunt subfamilia piscium familiae Oxudercidarum ordinis Gobiiformium. Cui subfamiliae sunt triginta duae species vivae. Genus diversissimum latissimeque distributum est *Periophthalmus,* cui sunt duodeviginti species descriptae.

## Notae
## Nexus externi
*"Gobiidae." FishBase.
*Situs interratialis Gobioid Research Institute proprius.
*Situs interretialis "The Mudskipper" proprius.
*Trim, Daniel. Photographemata oxudercinarum.

Categoria:Gobiiformes

Categoria:Subfamiliae animalium
Categoria:Taxa Günther
Categoria:Taxa 1861
Paphnutius

**Paphnutius** (Graece Παφνούτιος; Coptice ⲡⲁⲡⲛⲟⲩⲧⲉ, *Papnoute*) est nomen et praenomen masculinum, quod a nomine Aegyptio *Pꜣj-pꜣ-nṯr* ('ille Dei') ducitur.

## In linguis frequentibus formae 
* *Catalane*: Pafnuci
* *Francogallice*: Paphnuce
* *Hispanice*: Pafnucio
* *Italiane*: Pafnuzio
* *Russice*: Пафнутий (*Pafnutij*)
* *Ucrainice*: Пафнутій (*Pafnutij*)

## Homines 
* 
* Paphnutius Čebyšëv
* Paphnutius Thebanus

## Notae 
Categoria:Nomina
Categoria:Praenomina masculina
Carolus (dux Biturigum)

**Carolus** Valesius (Turonis natus die 26 Decembris 1446; Burdigalae die 24 Maii 1472 mortuus), filius natu minimus Caroli VII et Mariae Andegavensis, frater  et inimicus regis Ludovici XI, **dux Biturigum** a 1461, dux Normanniae a 1465, dux Guiennae a 1469 intitulatus est. Titulo ducis Biturigum fundationem universitatis Biturigensis a fratre postulavit. Mox coalitionem principum "pro bono publico" foederatorum conduxit, qui in proelio apud Montem Lehericum Ludovicum paene devicerunt.

## Notae 
## Nexus externi 
Categoria:Nati 1446
Categoria:Mortui 1472
Categoria:Nobiles Franciae
Categoria:Duces Normannorum
Yolanda Aragoniae

**Yolanda Aragoniae** (Caesaraugustae nata die 11 Augusti 1384; mortua Salmurii die 14 Novembris 1442), filia regis Ioannis I Aragonum, uxor fuit Ludovici regis Neapolis (non sine aemulo), ducis Andecavensis, comitis Provinciae. De prosperitate agebat regni Neapolitani ducatusque Andecavensis, a marito et filio Renato vario successu gestorum, atque regni Franciae, quam gener Carolus VII direxit.

Ludovico, regi ducique futuro, die 2 Decembris 1400 in cathedrali Arelatensi nupsit, obeunte Nicolao Brancacio cardinale. Liberi sex eis nati erunt:
* Ludovicus, natus 1403, mortuus 1434, futurus dux Andegavensis et comes Provinciae
* Maria, nata 1404, mortua 1463, uxor futura Caroli VII et regina Franciae
* filia anno 1406 nata, mox mortua
* Renatus, natus 1409, mortuus 1480, futurus dux Barri Lotharingiaeque et Andecavensis, comes Provinciae, rex Neapolis
* Yolanda, nata 1412, mortua 1440, futura uxor Francisci ducis Britanniae Minoris
* Carolus, natus 1414, mortuus 1472, futurus comes Cenomanensis

Anno 1416 librum manu scriptum, titulo *Les Belles Heures du duc de Berry*, post mortem possessoris adquisivit. Ab anno 1417, marito mortuo, filio Ludovico in regno Neapolitano praecipue habitante, Yolanda Andecavensem Provinciamque necnon alia dominia gubernabat. Ab anno 1414 usque in 1419, Andecavis, Turonis, Salmurii, Tarascone morante, tutelam egit (iuxta liberos suos) Caroli ducis Pontievriae, generi futuri, qui per mortem fratrum natu maiorum delphinus factus est die 5 Aprilis 1417 atque patre mortuo rex Francorum die 21 Octobris 1422. Yolanda consiliaria delphino regique mansit, inter alios consiliarios validissima, constanter de munitione Andecavensis et Cenomanensis contra Anglos inimicos occupata. [...]

Ultimis suis annis Salmurii tutelam gessit neptis Margaritae, Renati filiae, futurae reginae Angliae. Mortua est Salmurii in domo toparcharum de Tussiaco die 14 Novembris 1442. Sepulta est in ecclesia cathedrali Andecavensi.

## Notae 
## Bibliographia 
* Richard K. Emmerson, "A "Large Order of the Whole": intertextuality and interpictoriality in the "Hours of Isabella Stuart"" in *Studies in Iconography* vol. 28 (2007) pp. 51-110 JSTOR
* 

## Nexus externi 
* "Yolande d'Aragon et Saumur"

Categoria:Nati 1384
Categoria:Mortui 1442
Categoria:Nobiles Hispaniae
Categoria:Nobiles Italiae
Categoria:Nobiles Franciae
Categoria:Renatus Andegavensis
Categoria:Andecavensis
Categoria:Carolus VII (rex Francorum)
Ludovicus II (dux Andegavensis)

**Ludovicus II** (Tolosae natus die 5 Octobris 1377; in castello Andegavensi die 29 Aprilis 1417 mortuus) fuit dux Andecavensis, comes Provinciae, rex (non sine aemulo) Neapolis, maritus Yolandae Aragonensis, pater Renati Andegavensis.

Yolandam, filiam regis Ioannis I Aragonum et Yolandae Barrensis, die 2 Decembris 1400 in cathedrali Arelatensi in matrimonium duxit, obeunte Nicolao Brancacio cardinale. Liberi sex eis nati sunt:
* Ludovicus, natus 1403, mortuus 1434, futurus dux Andegavensis et comes Provinciae
* Maria, nata 1404, mortua 1463, uxor futura Caroli VII et regina Franciae
* filia anno 1406 nata, mox mortua
* Renatus, natus 1408, mortuus 1480, futurus dux Barri Lotharingiaeque et Andecavensis, comes Provinciae, rex Neapolis
* Yolanda, nata 1412, mortua 1440, futura uxor Francisci ducis Britanniae Minoris
* Carolus, natus 1414, mortuus 1472, futurus comes Cenomanensis

In ecclesia cathedrali Andegavensi die 1 Maii 1417 sepultus est.

## Bibliographia 
* Marcelle-Renée Reynaud, ''Le Temps des Princes : Louis II & Louis III d'Anjou-Provence 1384-1434''. Lugduni: Presses universitaires de Lyon, 2000. ISBN 978-2-7297-0657-9
* Marcelle-Renée Reynaud, "Noblesse et pouvoir dans la principauté d'Anjou-Provence sous Louis II et Louis III (1384-1434)" in Jean-Michel Matz, Noël Coulet, edd., ''La noblesse dans les territoires angevins à la fin du Moyen Âge : actes du Colloque international organisé par l'Université d'Angers : Angers-Saumur, 3-6 juin 1998'' (Romae, 2000)

## Nexus externi 
Categoria:Nati 1377
Categoria:Mortui 1417
Categoria:Nobiles Franciae
Categoria:Reges Neapolis
Categoria:Andecavensis
Caterva Abeliana

[thumb|Monumentum [Nicolaus Henricus Abel|Nicolai Henrici Abel, Osloae, cuius nomen tales catervae habent]]
**Caterva Abeliana** est caterva cuius operatio commutativa est, hoc est si *a* et *b* sunt elementa catervae, *ab = ba.* in algebra abstracta  Etiam *caterva commutativa* nominatur.  In caterva Abeliana, tabula operationis symmetrica est circa diagonalem:

Tabula monstrat a_2 \circ a_0 = a_0 \circ a_2 = a_k.

## Bibliographia 
* Rotman, Joseph. 1994. *An Introduction to the Theory of Groups.* Novi Eboraci: Springer-Verlag.
* Scott, W. R. (1964) 1987. *Group Theory.* Novi Eboraci: Dover.

Categoria:Algebra
Categoria:Algebra abstracta
Universitas Valentinensis

**Universitas Valentinensis** a Ludovico Valesio, eo tempore delphinus Viennensis, in urbe Valentia die 26 Iulii 1452 condita est. Fundatio per bullam papae Pii II anno 1459 confirmata, a Ludovico ipso (iam rege Franciae) die 3 Martii 1475 renovata est. Universitas saeculo XVIII minus frequentata anno 1792 destituta est, fere eodem tempore quam aliae universitates Franciae. 

## Notae 
## Bibliographia 
* Simonne Guenée, *Les universités françaises des origines à la révolution. Notices historiques* (Lutetiae: Picard, 1982. ISBN 2-7084-0080-0) p. 129
* Joseph Cyprien Nadal, ''Histoire de l'Université de Valence et des autres établissements de cette ville depuis leur fondation jusqu'à nos jours suivie de nombreuses pièces justificatives''. Valentiae: E. Marc Aurel, 1861 Textus

!
Categoria:Constituta 1452
Linxiavis inaquosus

***Linxiavis inaquosus*** est exstincta species avium familiae Pteroclididarum ex Miocaeno Sinensi. Nihil est reliqui, nisi fossilia in Formatione Liushu effossa.

## Notae
Categoria:Aves exstinctae
Categoria:Fossilia
Categoria:Pteroclididae
Categoria:Species animalium
Categoria:Taxa Li
Categoria:Taxa 2020
Ecclesia cathedralis Ebredunensis

thumb|Ecclesia cathedralis Nostrae Dominae Ebredunensis
**Ecclesia cathedralis Nostrae Dominae Ebredunensis** Eburoduni in urbe inter annos fere 1170 et 1220 fundamento ecclesiae anterioris aedificata est. Sedes fuit archidioecesis saeculo IV constitutae, anno 1822 destitutae.

thumb|Tympanum leonum
Organum huius ecclesiae, Franciae omnis antiquissimum, a delphino Ludovico datum, qui postea rex Ludovicus XI fuerit, saeculo XVIII magna parte refectum est. Ecclesiam eo tempore a peregrinis multis frequentatam ille anno 1449 visitavit. Filius eius Carolus VIII ter Ebredunum petivit, annis 1490, 1494, 1495.

## Bibliographia 
* Paul Guillaume, ''Documents inédits rélatifs à la dévotion de Louis XI envers Saint Arnoux et au premier pélerinage de Charles VIII à N.-D. d'Embrun* Textus
* Paul Guillaume, "Louis XI à Embrun" in *Bulletin de la Société d’Études des Hautes-Alpes'' (1882) pp. 29-35

## Nexus externi 
* "La petite histoire de la Cathédrale d'Embrun"

Categoria:Ebredunum
Categoria:Ecclesiae cathedrales Franciae
Categoria:Loci peregrinationis
Categoria:Archidioecesis Massiliensis
Ioannes (comes Dunensis)

**Ioannes**, **nothus Aurelianensis** nuncupatus, titulo **comes Dunensis** (mense Februario 1403 natus; Laiaci die 24 Novembris 1468 mortuus) fuit aulicus Francicus et dux militum regibus Carolo VII et Ludovico XI. Iuxta Ioannam Arcensem pugnabat. Inter principes "pro bono publico" foederatos innotuit.

## Notae 
## Bibliographia 
* Jean Thibault, "Familles royales, familles princières : l’exemple atypique de la famille d’Orléans au XVe siècle ou la Légitimité assumée par la Bâtardise" in Christiane Raynaud, ed., *Familles royales* (Presses universitaires de Provence, 2010) pp. 131-143

## Nexus externi 
Categoria:Nati 1403
Categoria:Mortui 1468
Categoria:Milites Franciae
Categoria:Carolus VII (rex Francorum)
Categoria:Ludovicus XI
Categoria:Ioanna Arcensis
Categoria:Aulici
Castellum Lochiarum

[thumb|[Castellum Lochiarum]]
**Castellum Lochiarum** est arx regia media urbicula Lochiarum Franciae eminens. Ibi saeculo XV reges aulicos nobilesque ad tempus ingratos incarcerabantur.

Castris in hoc monticulo iam antea positis, Fulco Nerra comes Andecavensis arcem quae hodie visitatur hic inter annos fere 1013 et 1035 aedificavit.

## Hic incarcerati 
* Ioannes Baluanus
* Philippus Cominaeus

## Notae 
## Bibliographia 
* Pierre Champion, ed., *Le Prisonnier Desconforté du château de Loches*. Lutetiae: Honoré Champion, 1909 Textus
* Edward Impey, Élisabeth Lorans, Jean Mesqui, ''Deux donjons construits autour de l'an mil en Touraine. Langeais et Loches''. Lutetiae: Société française d'archéologie, 1998
* Jean Mesqui, "La tour maîtresse du donjon de Loches" in *Bulletin Monumental* vol. 156 (1998) pp. 65-128
* Jean Mesqui, "Les enceintes du donjon de Loches" in *Congrès Archéologique de France, 155e session, 1997, Touraine* (Lutetiae, 2003) pp. 207–237

## Nexus externi 
* Situs interretialis Lochiarum proprius.

Categoria:Lochiae
Categoria:Monumenta Franciae
Categoria:Arces
Ecclesia cathedralis Arelatensis

thumb|Ecclesia cathedralis Sancti Trophimi
**Ecclesia cathedralis Sancti Trophimi Arelatensis**, magna parte saeculis XII et XIII aedificata, Arelate in urbe visitatur. Sedes fuit archidioecesis Arelatensis, saeculo III fortasse constitutae, anno 1801 destitutae. Ecclesia olim metropolitana basilica minor nostro aevo reputatur. Ibi Yolanda Aragoniae Ludovico duci Andegavensi die 2 Decembris 1400 nupsit.

## Nexus externi 
Categoria:Arelate
Arelate
Categoria:Archidioecesis Aquensis in Gallia
Pteroclididae

[thumb|*[Pterocles namaqua.*]]
[thumb|*[Syrrhaptes paradoxa* in agro in Deserto Gibio.]]
[thumb|*[Pterocles namaqua|Pteroclides namaquae* sunt gregariae, atque in magnis gregibus vescuntur et bibunt.]]
**Pteroclididae,** etiam **Pteroclidae,** sunt familia avium ordinis **Pteroclidiformium,** cui familiae sunt sedecim species exstantes, usitate in duo genera digestae. Duae Asiae mediae species in genus *Syrrhaptem,* aliae quattuordecim, ab Africa et Asia, in genus *Pteroclidem* digeruntur. Quae aves in humo habitant, plerumque in terra aperta sine arboribus, sicut planities, savannae, semideserta. Trans Africam austrinam orientalemque, Madagascariam, Levantem, et Indiam usque ad Asiam mediam distribuuntur. Terrae *Syrrhaptis orientalis* et *Pteroclidis achatae* in Iberiam et Franciam extenduntur, ac permulti *Syrrhaptes paradoxi* aliquando ex eorum terris usitatis in Asia erumpunt.

## Descriptio
Pteroclididis sunt parva capita et colla columbiformia ac spissa corpora corpulenta. A 24 ad 40 centimetra longae et a 150 ad 500 grammata ponderis variant. Adulti sunt sexualiter dimorphici, maribus aliquantulum maioribus clarioreque coloratis. Eis sunt undecim validae pinnae primariae et longae alae acutae, quibus rapide directeque volant. Musculis alarum potentibus, cito avolare et continenter volare possunt. In nonnullis speciebus, mediae pinnae caudales in acumina longa extenduntur. Crura sunt brevia: speciebus generis *Syrrhaptis* sunt crura digitique pinnati, digitis posterioribus carentia; speciebus autem generis *Pteroclidis* sunt crura antice pinnata, nullae pinnae in digitis, rudimentariique digiti posteriores supra solum erecti. Plumae sunt crypticae, plerumque fuscae, arenosae, canae, varie maculosae et fasciatae, ut in circumiecta facile evanescant. Densum plumae stratum corpus a calore et frigore extremo segregare adiuvat. Pinnae ventris ad aquam absorbendam et retinendam aptantur, ut adulti, praecipue mares, aquam ad pullos portent, qui a lacubus multa milia distantes sint. Aqua quae ab una avi sic portatur a 15 ad 20 millilitra ponderis est.

## Distributio geographica
Species generis *Syrrhaptis* in steppis Asiae mediae inveniuntur, quarum spatium a Mari Caspio per Siberiam meridianam, Tibetum, et Mongoliam ad Sinas septentrionales mediasque extenditur. Usitate residentes sunt, sed *Syrrhaptes paradoxa* migratioria in proximo esse potest, atque in regiones praeter eius spatium usitatum raro irrumpit. Quod factum est annis 1863 et 1888, et irruptio maior faciebatur anno 1908, cum multae aves videbantur etiam in Hibernia et Britannia, ubi in Isuria (in Anglia) et Moray (in Scotia) pariebant.

**Linxiavis inaquosus*

## Notae
## Bibliographia
*Madge, Steve, et Phil McGowan, cum Guy M. Kirwan. 2002. *Pheasants, partridges, and grouse: a guide to the pheasants, partridges, quails, grouse, guineafowl, buttonquails, and sandgrouse of the world.* Illust. Norman Arlott. Princeton Novae Caesareae: Princeton University Press. ISBN 0691089086.

## Nexus externi
*Pelliculae. Internet Bird Collection.

Categoria:Familiae animalium

Categoria:Taxa Bonaparte
Categoria:Taxa 1831
Ecclesia cathedralis Andegavensis

thumb|Ecclesia cathedralis Sancti Mauritii
**Ecclesia cathedralis Sancti Mauritii Andegavensis**, saeculis XII et XIII Andecavis in urbe aedificata, est sedes dioecesis Andecavensis. Ibi sepulti sunt Renatus Andegavensis qui bonus rex nuncupatur materque eius Yolanda Aragoniae.

## Bibliographia 
* "La Cathédrale d'Angers" in G. d'Espinay, *Notices archéologiques* ser. 1 pp. 69-100

## Nexus externi 
Categoria:Andecavis
Andecavis
Mors Georgii Floyd

thumb|Commemoratio pro Georgio Floyd

 (nomen plenum: *Georgius Perry Floyd minor*, vulgo *George Perry Floyd, Jr.*) fuit vir Afroamericanus Hustoniensis qui die 25 Maii anni 2020, Minneapoli in Minnesota sine armis ambulans, violentiā vigilis , qui eius collo oppressit, necatus est. Moriens, Goergius Floyd ait “Respire nequeo” (Anglice: ‘I can't breathe’).

Res multis pelliculis memorata est, tamen dum pandemia COVID-19 erat, quattuor vigiles demissi sunt causa violentiae ad Georgium Floyd et Tabularium Inquisitionum Foederale investigere rem declaravit. Dies 29 Maii 2020, post manifestationes civiles contra violentia rassismum et violentiam vigili, Theodericus Calvinus crimen de homicidio accusatur.

thumb|Locus ubi Georgius Floyd necatus est.
thumb|Populi manifestationis cum tabla sententiae "I can't breathe"

Die 28 Maii 2020, Timotheus Iacobus Walz, gubernator Minnesotae dixit, "Mors Georgii Floyd iustitiam et mutationem systematis socialis dare opus est, non plus mortem et desructionem." et "Responsibilitatem totam mihi debeo."

Donaldus Trump, Praeses Civitatum Foederatarum Americae mortem suum condolet et "Triste et tragoedus" scripisit die 28 Maii 2020. At post mafifestationes cum violentia et incendio, die 1 Iunii 2020, "Si gubernator rem opprimere non potest, fortem militaris mitto" dixit.

## Notae 
*Interfectio Michaelis Brown
*Scelus odio commissum
*Motus iurum civilium

Categoria:2020
Categoria:Minneapolis
Categoria:Historia Civitatum Foederatarum
Categoria:Mores
Categoria:Rassismus
Universitas Technica Atropatenica

**Universitas Technica Atropatenica** (Atropatenice: *Azərbaycan Texniki Universiteti*) est universitas publica Atropatenae anno 1950 condita. Sita est in Bacua.

## Notae 
## Nexus externi 
* Pagina officialis Universitatis 

Technica Atropatenica
Atropatene
Categoria:Constituta 1950
Technica Atropatenica
Systema Cartesianum coordinatarum

thumb|Systema Cartesianum in duabus dimensionibus

, in mathematica, est repraesentatio puncti per numeros in systemate coordinatarum.  Lineae inter se perpendiculares, quae in uno puncto intersecant, sunt axes;  numerus linearum est dimensio spatii.  Pone *n* dimensiones;  tunc punctum *n* coordinatas habet:  (a_1, a_2, \cdots, a_n).  Coordinata *i* est distantia inter punctum et axis (linea) *i,* numerus positivus si punctum est super lineam, et negativus si punctum est sub linea.

Renatus Cartesius primus hoc systema descripsit, in libro cuius titulus est *Geometria.*

thumb|Vectores in sinistra parte non sunt independentes quia duo sunt in eadem linea:  v1 = 2 × v2.  Vectores in dextra parte non sunt independentes quia omnes sunt in eodem plano:  v2 = a×v1 + b×v3.

Re vera, non necesse est axes perpendiculares esse, dummodo sint independentes.  Si unus axis est combinatio linearis aliorum, non sunt independentes et non possunt axes systematis esse.

* Geometria analytica
* *Geometria* (Cartesius)
* Systema relationum

## Bibliographia 
* Cartesius, Renatus.  *The Geometry of Rene Descartes,* D. E. Smith et M. L. Latham anglice vertunt.  Novi Eboraci:  Open Court, 1925, red. Dover, 1954.
* Thomas, George, et Ross Finney. *Calculus and Analytic Geometry.*  Reading:  Addison-Wesley, 1981.

Categoria:Geometria
Categoria:Algebra linearis
Castellum Andegavense

thumb|Facies meridiana castelli Andegavensis
**Castellum Andegavense** media urbe Andecavorum eminet. Domus principalis fuit comitum ducumque Andegavensium. Ibi die 16 Ianuarii 1409 natus est Renatus, "rex Siciliae" titulatus.

## Bibliographia 
* "Le Palais des comtes d'Anjou" in G. d'Espinay, *Notices archéologiques* (Andecavis, 1876) ser. 1 pp. 33-50

## Nexus externi 
Categoria:Andecavis
Categoria:Monumenta Franciae
Categoria:Castella
Categoria:Domus principales
Categoria:Andecavensis
Categoria:Arces
Andiliacum

[thumb|[Ecclesia Nostrae Dominae de Andiliaco a Paulo Robert anno circiter 1890 lucis ope picta]]
**Andiliacum** seu **Lentiliacum**, Francogallice *Nantilly*, est suburbium urbis Salmurii, orienti et meridiei versus iacens, quod circa ecclesiam Nostrae Dominae de Andiliaco aggregatum est. Iam saeculo IX, quo tempore Salmurium haud iam conditum est, Andiliacum inter alia praedia "villae Ioannis" circumiacentes refertur.

## Notae 
## Bibliographia 
* "Nantilly" in Pierre-Louis Augereau, *Les secrets des noms de communes et lieux-dits du Maine-et-Loire* (2004) p. 306 
* "Notre-Dame de Nantilly" in G. d'Espinay, *Notices archéologiques* ser. 2 pp. 59-69

Categoria:Salmurium
Categoria:Regiones urbium
Categoria:Loci habitati praefecturae Meduanae et Ligeris
Castellum Salmuriense

[thumb|Castellum Salmuriense super urbem ad ripam [Ligeris eminens]]
**Castellum Salmuriense** prope urbem Salmurium eminet ad ripam meridianam fluminis Ligeris.

## Bibliographia 
[thumb|Arx Salmuriensis in libro *[Les très riches heures du duc de Berry* ad mensem Septembrem picta (Museum Condaeum Cantiliacense)]]
* Éric Cron, Arnaud Bureau, *Saumur. Urbanisme, architecture et société*. Portu Namnetum: Ed. 303, 2010. ISBN 978-2-917895-03-0
* "Le château de Saumur" in G. d'Espinay, *Notices archéologiques* ser. 2 (1876) pp. 1-34
* Antoinette Faÿ-Hallé, Christine Lahaussois, ''Les céramiques du Château-Musée de Saumur: Une collection d'exception''. Divione: Éditions Faton, 2017. ISBN 978-2-87844-234-2
* Hubert Landais, "La construction d'une grande demeure de la fin du Moyen Âge. Le château de Saumur, résidence des ducs d'Anjou aux XIVe et XVe siècles. Essai de mise au point" in Jean-Michel Matz, Noël Coulet, edd., ''La noblesse dans les territoires angevins à la fin du Moyen Âge : actes du Colloque international organisé par l'Université d'Angers : Angers-Saumur, 3-6 juin 1998* (Romae, 2000) pp. 189-203
* Emmanuel Litoux, Eric Cron, edd., *Le château et la citadelle de Saumur, architectures du pouvoir''. Lutetiae: Société française d'archéologie, 2020 
* Emmanuel Litoux, *Le château de Saumur*. La Crèche: La Geste Angevine, 2017. ISBN 978-2-36746-709-2
* Jacqueline Mongellaz, "Le Château-Musée de Saumur : un site et une collection en métamorphose" in ''Archives d'Anjou* no. 8 (2004) pp. 200-211
* T. Pelloquet et al., *Entre ville et campagne. Demeures du roi René en Anjou''. Portu Namnetum: Ed. 303, 2009

## Nexus externi 
Categoria:Salmurium
Categoria:Monumenta Franciae
Categoria:Castella
Categoria:Arces
Ecclesia Nostrae Dominae de Andiliaco

thumb|Ecclesia Nostrae Dominae de Andiliaco a Paulo Robert anno circiter 1890 lucis ope picta
**Ecclesia Nostrae Dominae de Andiliaco**, Francogallice *Église Notre-Dame de Nantilly*, est templum Christianum saeculo XII in suburbio Andiliaco vel Lentiliaco urbis Salmurii aedificata.

thumb|upright=1.25|Ecclesia Nostrae Dominae de Andiliaco intus a Paulo Robert anno circiter 1890 lucis ope picta 
Nutrice Renati Andegavensis sororisque Mariae Typhaena *la Magine* anno 1459 mortua, ille sepulturam in ecclesia de Andiliaco erigere curavit, hoc carmine inscripto:
:*Ci gist la nourrice Thiephaine*
:*La Magine, qui ot grant paine*
:*A nourrir de let en enfance*
:''Marie d'Anjou royne de France*
:*Et apres son frere René*
:*Duc d'Anjou et depuis nommé,*
:*Comme encore est, roy de Sicile,*
:*Qui a voullu en ceste ville*
:*Pour grant amour de nourreture*
:*Faire faire la sépulture*
:*De la nourrice dessusdicte,*
:*Qui à Dieu rendit l'âme quicte*
:*Pour avour grâce et tout déduit*
:*Mil CCCC cinquante et huit*
:*Ou mois de mars, XIIIe jour.*
:*Je vous prie tous par bonne amour*
:*Affin qu'elle ait ung pou du vostre*
:*Donnez luy ugne patenostre.''

## Notae 
## Bibliographia 
* "Notre-Dame de Nantilly" in G. d'Espinay, *Notices archéologiques* ser. 2 pp. 59-69
* "La Vierge noire de Nantilly à Saumur" in Michel Vaissier, *Anjou, terre secrète du Graal?* (1999) pp. 159-170 

Categoria:Salmurium
Categoria:Ecclesiae Franciae
Categoria:Renatus Andegavensis